Diari Oficial de la Generalitat Valenciana


Sumari del DOGV 3726, del 07-04-2000 (2000/2456)

Informació pública de l'acta de notorietat per a la immatriculació d'excés de cabuda.
-------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2456


Organisme emissor
:   Notaria de Juan Montero-Ríos Gil

Tipus de document
:   Anunci

Informació pública de l'acta de notorietat per a la immatriculació d'excés de cabuda. [2000/Q2456]
  
Jo, Juan Montero-Ríos Gil, notari del Col·legi de València, amb residència a Torrent, despatx notarial a l'avinguda del País Valencià, número 31, pis 2, a través d'aquest edicte, faig saber:
  
Que davant meu es tramita l'acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53.10 de la Llei 13/1996, iniciat el dia 23 de novembre de 1999 i en el qual figuren, com a requeridor, Edinave Lux, SL, amb domicili a Torrent (València), carrer del Perelló, 122.
  
I que procedint a la notificació genèrica de la regla cinquena de l'article 203 de la Llei Hipotecària, s'estableixen les dades identificatives següents:
  
- Títols previs: escriptura d'aportació formalitzada el 13 de gener de 1998 davant del meu company de residència el senyor José Luis Doménech Alba i escriptura de declaració d'obra nova i divisió en propietat horitzontal autoritzada pel meu company, amb residència a Paiporta, el senyor Javier Pablo Moforte Albalat, el dia 22 de maig del mateix any.
  
- Finca urbana: parcel·la de terreny solar industrial, situada al terme de Torrent, partida de la Canyada de Pequé o d'En Jeroni, actual polígon industrial Mas del Jutge, amb façanes al carrer del Perelló i a la carretera de Mas del Jutge, que té una superfície de mil sis-cents noranta-cinc metres i quaranta-un decímetres quadrats (1.695, 41 m2), si bé el nou amidament d'aquesta, declarada al precitat títol d'obra nova, és de dos mil quatre-cents trenta-dos metres i noranta-quatre decímetres quadrats (2.432,94 m2), en la qual hi ha construïda una nau industrial distribuïda en tres naus, amb una superfície construïda de mil cent cinquanta-vuit metres i noranta-un decímetres quadrats (1.158,91 m2), consta de cinc accessos, que donen al carrer del Perelló, i un altre que dóna al carrer dels Corders. La resta del solar no ocupat per l'edificació està destinat a dues zones descobertes, una que dóna al carrer del Perelló, i l'altra que dóna a la limitació del fons. Limita: davant o oest, carrer del Perelló i interiorment amb la parcel·la dels germans Navarro Siurana; entrant a la dreta, hereus del senyor Felipe Simó Veguer; esquerra, finca dels esposos el senyor Joaquín Fenoll i la senyora María Amparo Ferriols; i al fons, parcel·la dels germans Navarro Siurana i un altres propietaris, avui carrer dels Corders i M. y P. de Petróleos, SL.
  
- Inscripció: Registre de la Propietat de Torrent-U, al tom 2.589, llibre 950, de Torrent, foli 184, finca número 4.993, inscripció 12.ª.
  
Els límits actualitzats i al·ludits en la iniciació de l'acta que pogueren veure's afectats són, atesa la ubicació del carrer, els següents:
  
- Al nord: germans Navarro Siurana i el senyor Pedro Moreno Culebras.
  
- Al sud, el carrer del Perelló.
  
- A l'est: Bronces Ancla, SA, i M. y P. Petróleos i carrer dels Corders.
  
- I a l'oest, el carrer del Perelló i la senyora María Dolores Izquierdo Jerez.
  
- Documentació: la documentació i els certificats registrals i cadastrals, plànols i certificat tècnic, es poden consultar a la notaria.
  
- Advertiment: hi ha un termini de 20 dies des de la darrera publicació perquè les persones interessades puguen comparéixer a la notaria, per a exposar i justificar els seus drets.